
1. [bookmark: _Toc449686519][bookmark: _Toc449969919][bookmark: _Toc449969966][bookmark: _Toc449686550][bookmark: _Toc449689406][bookmark: _Toc358640308][bookmark: _Toc358640576][bookmark: _Toc358640627][bookmark: _Toc358640725][bookmark: _Toc385254771][bookmark: _Toc415736037][bookmark: _Toc415748654][bookmark: _Toc417031771][bookmark: _Toc449626267][bookmark: _Toc449626494][bookmark: _Toc449972638][bookmark: _Toc451785987][bookmark: _Toc449689407]BEVEZETÉS
E jelentés jogalapját az Európai Stratégiai Beruházási Alapról, az Európai Beruházási Tanácsadó Platformról és a Beruházási Projektek Európai Portáljáról, valamint az 1291/2013/EU és az 1316/2013/EU rendelet módosításáról (az Európai Stratégiai Beruházási Alap) szóló, 2015. június 25-i (EU) 2015/1017 európai parlamenti és tanácsi rendelet[footnoteRef:1] (a továbbiakban az ESBA-rendelet) képezi. Az Európai Stratégiai Beruházási Alap (ESBA) irányítására és az uniós garancia biztosítására vonatkozó megállapodást (ESBA-megállapodás) az Európai Bizottság és az Európai Beruházási Bank (a továbbiakban: EBB) 2015. július 22-én írta alá. [1: 	HL L 169., 2015.7.1., 1. o.] 

Az ESBA-rendelet 16. cikkének (6) bekezdése előírja, hogy a Bizottság minden év május 31-ig éves jelentést nyújt be az Európai Parlamentnek, a Tanácsnak és az Európai Számvevőszéknek az Európai Stratégiai Beruházási Alap garanciaalapjának (a továbbiakban: ESBA-garanciaalap) előző naptári évi kezeléséről, amely jelentés többek között értékelést tartalmaz a célösszeg és a garancialap szintjének megfelelőségéről, továbbá arról, hogy szükség van-e a garanciaalap feltöltésére. Ez az éves jelentés tartalmazza az ESBA-garanciaalap előző naptári év végi pénzügyi helyzetének, az előző naptári év során végbement pénzügyi mozgásoknak, valamint a jelentős ügyleteknek és a pénzügyi beszámolókkal kapcsolatos releváns információknak a bemutatását. A jelentés továbbá az előző naptári év végére vonatkozóan információkat tartalmaz az ESBA-garanciaalap pénzgazdálkodásáról, teljesítményéről és kockázatáról.
[bookmark: _Toc449686522][bookmark: _Toc449686553][bookmark: _Toc449686523][bookmark: _Toc449686554]A rendelet 16. cikkének (2) bekezdése előírja azt is, hogy az EBB – adott esetben az Európai Beruházási Alappal (a továbbiakban: EBA) együttműködve – évente külön jelentést nyújt be az Európai Parlamentnek és a Tanácsnak az EBB e rendelet hatálya alá tartozó finanszírozási és beruházási műveleteiről (a továbbiakban: ESBA-műveletek), amely jelentést nyilvánosságra kell hozni. Az EBB jelenleg még nem fogadta el 2015-re vonatkozó éves jelentését.
2. [bookmark: _Toc449689408][bookmark: _Toc449972639][bookmark: _Toc451785988]OPERATÍV HÁTTÉR
Az uniós garancia az EBB által az infrastruktúra és innováció ablakhoz kapcsolódóan, illetőleg az EBA által a kkv-ablakhoz kapcsolódóan aláírt finanszírozási és beruházási műveletekre nyújt fedezetet. E műveleteket részben uniós garancia fedezi, részben pedig az EBB-csoport saját kockázatára kerülnek végrehajtásra.
2015-ben az Európai Stratégiai Beruházási Alap által aláírt – 19 tagállamra kiterjedő – műveletek összességében 3 milliárd EUR-t tettek ki, ebből az összegből 1,2 milliárd EUR-t az EBB (10 művelet), 1,8 milliárd EUR-t pedig az EBA (83 művelet) írt alá. E műveletekhez kapcsolódóan 2015 végén 1 553 millió EUR (az EBB részéről 1 155 millió EUR, az EBA részéről 398 millió EUR) összeget fedezett uniós garancia. A kifizetéseket tekintve az uniós garancia által fedezett teljes fennálló kitettség mintegy 202 millió EUR volt.
Az egyes műveletek kockázatának értékeléséért és nyomon követéséért felelős EBB és EBA az ESBA-rendelet 16. cikke (3) bekezdésének megfelelően 2016 márciusában jelentést tett a Bizottságnak és az Európai Számvevőszéknek. A Bizottság e jelentés alapján felül fogja vizsgálni az ESBA-garanciaalap célösszegének és szintjének megfelelőségét. 
Az ESBA-rendelet 16. cikkének (2) bekezdése szerint az EBB által az Európai Parlamentnek és a Tanácsnak benyújtandó éves jelentésnek konkrét információkat kell tartalmaznia az ESBA keretében végrehajtott finanszírozási és beruházási műveletekhez kapcsolódó összesített kockázatról, valamint a garancia lehívásáról.
Az ESBA-rendelet 12. cikke szerint az ESBA-garanciaalapnak olyan likviditási puffert kell képeznie, amelyből az uniós garancia lehívása esetén az EBB számára kifizetést kell teljesíteni. Az EU és az EBB között létrejött ESBA-megállapodásnak megfelelően az ESBA-garanciaalapból lehívás esetén akkor teljesíthető kifizetés, ha a lehívás összege meghaladja az ESBA-számlán az EBB rendelkezésére álló pénzeszközöket. Az EBB által kezelt ESBA-számla létrehozásának célja az ESBA-garanciával fedezett műveletekből eredő uniós bevételek, valamint visszafizettetett összegek beszedése, továbbá a rendelkezésre álló egyenleg mértékéig az uniós garancia keretében eszközölt lehívások kifizetése. 
Az ESBA-garanciaalap feltöltése fokozatosan történik, az uniós garancia által viselt kitettség növekedésének figyelembevételével.
Az ESBA-garanciaalap eszközeit közvetlenül a Bizottság kezeli, és azokat – a megfelelő prudenciális szabályok betartásával – a hatékony és eredményes pénzgazdálkodás elvének megfelelően fekteti be. 
3. [bookmark: _Toc449686525][bookmark: _Toc449686556][bookmark: _Toc449689409][bookmark: _Toc449686526][bookmark: _Toc449686557][bookmark: _Toc449689410][bookmark: _Toc449689411][bookmark: _Toc449972640][bookmark: _Toc451785989]PÉNZÜGYI BESZÁMOLÓ
Az ESBA-garanciaalap 2015. december 31-én nem rendelkezett pénzeszközzel. Következésképpen az Európai Unió 2015. évi összevont pénzügyi beszámolója nem tartalmazza az ESBA-garanciaalapot.
Az Európai Unió 2015. évi pénzügyi kimutatása az ESBA garanciával fedezett 2015. évi műveleteiből származó nettó uniós bevételeknek megfelelő, 1 399 423 EUR összegű követelést tartalmazott: ezt az összeget 2016 januárjában írták jóvá az ESBA-számlán. 
Az uniós garancianyújtásra összességében rendelkezésre álló legfeljebb 16 000 000 000 EUR összeghez viszonyítva 2015. december 31-én az Unió garanciából származó kitettsége az ESBA-műveletekhez kapcsolódó folyósított kintlevő összegek tekintetében 201 899 614 EUR-t tett ki (az ESBA-rendelet 11. cikke). Az Európai Unió 2015. évi pénzügyi kimutatásához kapcsolódó megjegyzésekben a 201 899 614 EUR függő kötelezettségként jelenik meg.
[bookmark: _Toc449689412]Jelentős ügyletek 
Az ESBA-garanciaalap 2016. és 2017. évi feltöltésére 2015-ben 1,35 milliárd EUR költségvetési előirányzat került lekötésre. 
Ezt az Európai Unió 2015. évi pénzügyi kimutatásához kapcsolódó megjegyzések „Még nem érvényesített, fennálló költségvetési kötelezettségvállalások” fejezete tartalmazza.
4. [bookmark: _Toc449689413][bookmark: _Toc449689414][bookmark: _Toc449972641][bookmark: _Toc451785990]AZ ESBA-GARANCIAALAP 2015. ÉVI KEZELÉSE
2016. január 21-én a Bizottság elfogadta az Európai Stratégiai Beruházási Alap garanciaalapjának pénzgazdálkodására vonatkozó iránymutatások jóváhagyásáról szóló C(2016) 165 határozatot.
Az ESBA-garanciaalap 2015 folyamán nem rendelkezett pénzeszközzel. Az ESBA-garanciaalap pénzgazdálkodására, teljesítményére és eszközeinek kockázatára vonatkozó első jelentés ezért 2017-ben kerül majd előterjesztésre a 2016. évre vonatkozóan.
5. [bookmark: _Toc449689415][bookmark: _Toc449972642][bookmark: _Toc451785991]AZ ESBA-ALAP CÉLÖSSZEGE ÉS SZINTJE MEGFELELŐSÉGÉNEK ÉRTÉKELÉSE
2015 végéig az EBB tíz ESBA-garancia által fedezett műveletet írt alá összesen 1 155 millió EUR összegben, amelyből addig az időpontig 202 millió EUR-t folyósítottak. Amennyiben ezekkel a műveletekkel összefüggésben veszteség merülne fel, azt az uniós garancia fedezi az ESBA-megállapodásban meghatározott feltételeknek megfelelően. Az infrastruktúra és innováció ablak esetében az uniós garancia biztosítására az EBB hitelműveleteihez kapcsolódó portfólióalapú első veszteségviselő rész formájában kerül sor. A sajáttőke-műveletek vagy sajáttőke-típusú műveletek esetében, amikor az EBB ugyanolyan összegű eszközt azonos feltételek mellett saját kockázatára fektet be, az uniós garancia teljes garanciát jelent. 
A 2015-ben aláírt, ESBA-garanciával fedezett EBA-műveletek körülbelül 398 millió EUR-t tesznek ki; amennyiben e műveletekkel összefüggésben veszteség merül fel, azt elsősorban az InnovFin kkv-garanciaeszközből és a COSME hitelgarancia-eszközéből származó hozzájárulások fedeznék.
Az ESBA-rendeletnek megfelelően az ESBA-garanciaalap célösszege az uniós garanciakötelezettségek jelenleg 16 milliárd EUR-t kitevő teljes összegének 50 %-a. Tekintettel arra, hogy 2015 végéig viszonylag kevés aláírásra és folyósításra került sor, nem áll rendelkezésre elegendő információ ahhoz, hogy a célösszeg megfelelőségét a konkrét műveletek alapján lehessen értékelni. Az ESBA-alap célösszege és szintje megfelelőségének értékeléséről szóló első jelentés ezért 2017. május 31-ig kerül előterjesztésre a 2016. évre vonatkozóan. 
Az uniós költségvetésben jelenleg előirányzottak szerint 2016 során mintegy 500 millió EUR kerül befizetésre az ESBA-garanciaalapba.
Mivel az ESBA-műveletek portfóliója várhatóan idővel jelentősen nőni fog, valamint tekintettel az ESBA programozási időszakában érvényesülő költségvetési korlátozásokra, a Bizottság a későbbiekben részletesebb értékelést fog készíteni.

